gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl pt gl gl gl gl gl gl gl gl gl es gl gl de gl sv gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl
Dous anos e medio de cárcere para 13 migrantes que saltaron o valado de Melilla - G24
O pasado 24 de xuño houbo un salto masivo ao valado que provocou a morte de 23 persoas
O Tribunal de Apelación de Nador, no nordés de Marrocos, condenou este mércores a dous anos e medio de cárcere a trece migrantes, na súa maioría sudaneses, polo salto masivo ao valo da cidade española de Melilla o pasado 24 de xuño que causou a morte de 23 persoas.
Segundo informou a Efe o avogado defensor Mbarek Buirek, os trece migrantes foron acusados de constitución de banda criminal para organizar emigración clandestina, violencia contra as forzas públicas, desobediencia e aglomeración armada, entre outros delitos.
Os trece migrantes forman parte dun grupo de 28 acusados que comparecen ante o mesmo tribunal. O caso do segundo grupo (composto de 15) foi posposto hoxe ao próximo 7 de setembro para convocar a axentes marroquís que foron feridos durante estes sucesos e que presentaran denuncias ante a xustiza.
O segundo grupo está acusado tamén de "retención" e tomar como reféns durante unhas horas a axentes marroquís durante os enfrontamentos cos migrantes en vésperas da traxedia de Melilla, o día 23 de xuño nun campamento de migrantes no bosque de Iznuden, a uns 20 quilómetros ao sur de Melilla.
O pasado día 19 de xullo, o Xulgado de Primeira Instancia de Nador condenou a once meses de prisión a outros 33 migrantes detidos durante os sucesos do 24 de xuño, e o día 4 de agosto sentenciou a 14 dos seus compañeiros a catro meses de cárcere.
Traballo levará á Fiscalía as plataformas de repartimento que incumpran 'lei rider'
As traballadoras do HULA denuncian acoso por parte dos arrombacoches
Lesmes prepara a súa saída: abre o proceso para dimitir e ser substituído
Prisión para dous dos detidos nun operativo contra o tráfico de heroína en Cambados
Contido con Xeográficas España .
España, sen marxe de erro ante Portugal
O Goberno rexeita a proposta do PP de baixar o IVE a algúns alimentos
Ayuso recorre ante o Constitucional o decreto de aforro enerxético
Traballo levará á Fiscalía as plataformas de repartimento que incumpran 'lei rider'
Síguenos en redes sociais
Aviso legal e Política de Privacidade